Νίκος Λαμπαδάρης

Ο Νίκος Λαμπαδάρης (10 Νοεμβρίου 1951 - 10 Νοεμβρίου 2010) ήταν Έλληνας πολιτικός,  βουλευτής Ξάνθης από το 1993 ως το 2000 με το ΠΑΣΟΚ.

 Σπουδές 
Γεννήθηκε στο Εράσμιο Ξάνθης. Σπούδασε φυσικοθεραπεία στο πανεπιστήμιο της Ρώμης και εργάστηκε ως φυσικοθεραπευτής στην Ξάνθη.

 Πολιτική καριέρα 
Οργανώθηκε στα κοινά από τα φοιτητικά του χρόνια. Εξελέγη για πρώτη φορά βουλευτής με το ΠΑΣΟΚ στις εκλογές που έγιναν στις 10 Οκτωβρίου 1993. Κέρδισε νέα θητεία ως βουλευτής Ξάνθης έπειτα από τη νίκη του κόμματός του στις εκλογές που έγιναν το Σεπτέμβριο του 1996. Στις εκλογές του Απριλίου του 2000 απέτυχε να επανεκλεγεί. Τον Οκτώβριο του 2002 κατήλθε ως ανεξάρτητος στις δημοτικές εκλογές στο Δήμο Τοπείρου, χωρίς όμως επιτυχία.

 Θάνατος 
Ο Λαμπαδάρης πέθανε στην Ξάνθη από οξύ έμφραγμα του μυοκαρδίου, ανήμερα των γενεθλίων του, το 2010. Με τη σύζυγό του, Αριστέα Θεοδωράκη, απέκτησε 1 γιο και 1 κόρη.protothema.gr , Απεβίωσε ο πρώην βουλευτής του ΠΑΣΟΚ Νίκος Λαμπαδάρης, 10-11-2010.

 Παραπομπές 

Κατηγορία:Βουλευτές Ξάνθης
Κατηγορία:Βουλευτές εκλεγμένοι με το ΠΑΣΟΚ